**JAVNA USTANOVA ZA UPRAVLJANJE**

**ZAŠTIĆENIM DIJELOVIMA PRIRODE KZŽ**

**UVOD**

2018. godina je uz kontinuirane i redovne aktivnosti istraživanja, monitoringa, održavanja zaštićenih područja, edukacije i promocije prošla u znaku realizacije započetih projekta i u znaku pozitivnih rezultata, odobrena su nam dva nova projekta.

**I)** **Provedena 3 biološka istraživanja:**

* **istraživanje biološke raznolikosti ZK Sutinske Toplice** (zabilježeno je ukupno četiri vrste vodozemaca, pet vrsta gmazova, 46 vrsta danjih leptira i 94 vrste kornjaša od kojih je 53 vrste saproksilno)
* **Istraživanje Natura 2000 vrsta leptira na području Strahinjčice i Ivančice u 2018.** Godini (608 vrsta leptira, 86 danjih i 522 noćnih vrsta. Više od 40 vrsta je prvi puta zabilježeno za područje Krapinsko-zagorske županije, tako da fauna leptira sada broji preko 1170 vrsta.)
* **Istraživanje nadzemnih i podzemnih gljiva na Natura 2000 područjima KZŽ** (zabilježena 175 vrsta gljiva od čega je 7 vrsta podzemnih gljiva)

**II)** **Provedeno 12 monitoringa :**

bijele rode, pčelarice, kockavice, bazgovog kaćuna, crne žune, šišmiša u Klanjcu **i** Krapini**,** jelenka, pčelarice, jadranske kozonoške, bazgovog kaćuna, kokice paučice, kiseličinog vatrenog plavca, Prikupljanje podataka o Natura 2000 vrstama saproksilnih kornjaša, Inventarizacija i kartiranje staništa dabra i Zimsko prebrojavanje vodenih ptica uz rijeku Sutlu (IWC)

**III)** **Interpretacija zaštićenih prirodnih vrijednosti:**

Izrađena nova drvena piramida u Krapini – o Strahinjščici, a koja se nadovezuje na projekt Uređenja planinarsko-poučne staze Putovima orhideja na Strahinjščici i predstavlja neku vrstu pozivnice - motivacije da se ode u prirodu i upozna njena ljepota i sve dobrobiti koje daje boravak u prirodi.

**IV) Provođenje neposrednog nadzora u svim zaštićenim područjima i ekološkoj mreži Natura 2000**

**VI)** **Zaštita i održavanje u zaštićenim područjima**

* Održavanje poučnih staza
* Košnja zelenih površina,
* Revitalizacija staništa(suhi travnjaci na Strahinnčici i halokreni izvor na Ivannjčici)

**VII)** **Edukacija**

* Škola u prirodi, tematske i stručne radionice i predavanja, obilježavanje važnih datuma u zaštiti prirode, manifestacije (Dani orhideja, Noć noćnih leptira, noć šišmiša), posjeti školama, Ptiček – ukupno 25 događanja - 1.500,00 sudionika

**VIII)** **Promocija**

* ažurirana web stranica, objavljeno 45 članaka, 47 112 pregleda članaka na web stranici tijekom 2018.,
* 55 članaka u novinama
* Sudjelovanje u radio emisijama
* Tiskani i podijeljeni promotivni materijali

**IX) Stručno usavršavanje radnika (javna nabava, vodić interpretator, stručni skupovi…**

**KAPITALNI PROJEKTI**

|  |
| --- |
| 1. **Enjoyheritage“ Integrirano upravljanje okolišem za održivo korištenje prirodne i kulturne baštine u smjeru održivog turizma"** |

**PROGRAM:** Program suradnje INTERREG V-A Slovenija Hrvatska

**Prioritetna os 2**: Očuvanje i održivo korištenje prirodnih i kulturnih resursa

**Investicijski prioriteti 6c:** Očuvanje, zaštita, promidžba i razvoj kulturne i prirodne baštine

|  |
| --- |
| **Projektni partneri:** |
| **Vodeći partner:** Općina Slovenska Bistrica |
| Svi ostali partneri:  HR: PP Žumberak, Grad Ozalj, Općina Vrsar, JU KZŽ  SL: Zavod RS za varstvo narave, Zavod za turizam Maribor-Pohorje  **Područje provedbe projekta**: Spomenik prirode Hušnjakovo |

**Trajanje projekta** 1.10.2016. – 31.3.2019.

**Ukupna vrijednost** naše komponente: 1.091.000,00 kuna, sufinanciranje 85%

Projektom su ostvareni postavljeni ciljevi, projekt je pri samom završetku, a tijekom 2018. godine ustanova je uredila Kružnu stazu Hušnjakovo te ostale planirane aktivnosti (avanturistički programi, didaktička igra, mobilana aplikacija, zajednički turistički proizvod, promocija)

Sve sa ciljem povezivanja prekograničnog područja, dodavanja vrijednosti već postojećim stazama i njihovoj promociji.

|  |
| --- |
| 1. **Zagorje ABECEDA prirode** |

**PROGRAM:** Operativnog programa „Konkurentnost i kohezija 2014 – 2020“

**Prioritetna os 6**: „Zaštita okoliša i održivost resursa“

**Specifični cilj 6c2:** „Povećanje atraktivnosti, edukativnog kapaciteta i održivog upravljanja odredištima prirodne baštine“.

|  |
| --- |
| **PROJEKTNI PARTNERI** |
| **Nositelj projekta:** JUKZŽ |
| **Partneri:** Krapinsko-zagorska županija, ZARA |

**Trajanje projekta:** 31.01.2017.-30.07.2020. godina

**Ukupna vrijednost projekta:** 4.589.418,50 kuna , (sufinanciranje 85% 3.724.920,23 kuna)

Cilj ovog projekta je proširenje sadržaja na odredištima prirodne baštine u svrhu povećanja atraktivnosti lokacija i kvalitete edukativnih programa te osiguravanje dostupnosti uz očuvanje prirode i održivi svekoliki razvoj.

Područja obuhvaćena projektom nalaze se u kategoriji zaštićenih područja – značajni krajobraz Zelenjak – Risvička i Cesarska gora (izgradnja staze u krošnjama i zelene učionice), na području ekološke mreže Natura 2000 Strahinjščica (uređenje zelene učionice) te u neposrednoj blizini Strahinjščice kao područja ekološke mreže Natura 2000, odnosno u njezinom samom podnožju (uređenje Centra za prirodu „Zagorje“ i zelene učionice).

Od početka projekta radilo se na izradi projektne dokumentacije za planirane investicije, plan nabave, te su provedene aktivnosti edukacije mladih čuvara prirode te priprema dokumentacije za nadmetanje.

**Planirane aktivnosti:**

* Priprema projektno-tehničke dokumentacije
* Posjetiteljska infrastruktura
* Edukacija i interpretacija
* Promidžba i vidljivost
* Upravljanje projektom i administracija

|  |
| --- |
| 1. **VEZE PRIRODE** |

**PROGRAM:** Program suradnje INTERREG V-A Slovenija Hrvatska

**Prioritetna os 2**: Očuvanje i održivo korištenje prirodnih i kulturnih resursa

**Investicijski prioriteti 6d:** Zaštita i obnova biološke raznolikosti i promocija usluga ekosustava

|  |
| --- |
| **Projektni partneri:** |
| Vodeći partner: Općina Grosuplje |
| Svi ostali partneri:  HR: NP Risnjak, Grad Vrbovsko, Udruga Hyla, JU KZŽ  SL: Zavod Republike Slovenije za zaštitu prirode, Općina Rogaška Slatina |

**Trajanje projekta** 1.9.2018. – 28.02.2021.

Ukupna vrijednost projekta: 2.553.908,00 eura

**Ukupna vrijednost** naše komponente: 1.600.000,00 kuna, sufinanciranje 85%

Glavni cilj projekta je osigurati održivost očuvanja i obnove ciljnih vrsta na zaštićenim područjima Natura 2000: Sutla, Kupa, NP Risnjak, Radensko polje i kanjon Kamačnik. Partnerska shema je izabrana na način da se vrste i za njih predviđene mjere za poboljšanje stanja očuvanja pojavljuju na usporedivim područjima u Sloveniji i u Hrvatskoj. Provedbom 5 programa mjera konkretnih demonstracijskih akcija u prirodi na ukupnoj površini od 3159 ha poboljšat ćemo stanje očuvanja vidre, jelenaka, hrastove strizibube, močvarne riđe, kiseličinog vatrenog plavca, vodozemaca.

**Planirane aktivnosti Javne ustanove:**

* Promotivni paket
* Zajednička Komunikacijska strategija
* Istraživanje riba i školjkaša u sijeci Sutli
* Izrada zelenog mosta za vidru
* Izrada zelenog mosta za vodozemce
* Prokapanje mrtvog rukavca na Sutli kao povoljnog staništa za hranjenje vidre
* Uređenje poučne staze u Zelenjaku
* Aktivnosti košnje travnjaka – mjera očuvanja natura 2000 vrsta leptira uz rijeku Sutlu

U 2018. Godini u sklopu projekta provedena je aktivnost izrade promotivnog paketa, izrađena je komunikacijska strategija te partnerski sastanci. Zaposlena je jedna osoba na puno radno vrijeme na projektu.

|  |
| --- |
| 1. **UREĐENJE PALNINARSKO-POUČNE STAZE PUTOVIMA ORHIDEJA** |

**PROGRAM:** Ministarstva poljoprivrede

**Mjera** M08 »Potpora za ulaganja u razvoj šumskih područja i poboljšanje održivosti šuma«,

**Podmjera 8.5**. »Potpora za ulaganja u poboljšanje otpornosti i okolišne vrijednosti šumskih ekosustava« iz Programa ruralnog razvoja Republike Hrvatske za razdoblje 2014. – 2020.

**Tipa operacije 8.5.2. »Uspostava i uređenje poučnih staza, vidikovaca i ostale manje infrastrukture«.**

Nositelja projekta: JUKZŽ

**Trajanje projekta** 2016. – 04.02.2022.

Ukupna vrijednost projekta: **854.000,00 kuna**

Sufinanciranje 628.000,00 kuna

Cilj ovog projekta je educiranje i informiranje svih ljubitelja prirode o šumama, održivom gospodarenju šumama te njenoj zaštiti. Također se ovih projektom želi promicati korištenje šuma za rekreaciju te poboljšanje zdravstvenog stanja organizma. Na taj će se način unaprijediti cjelokupna turistička ponuda Krapinsko-zagorske županije, a istovremeno će i jačati identitet i međusobna suradnja između lokalne zajednice i Ustanove kao nositelja projekta.

Planirane aktivnosti:

* Izrada novih tabli na postojećim lokacijama i postavljanje novih (ukupno 18)
* Izgradnja edukativnog poligona u vidu natkrivene terase kod lovačkog doma u Radoboju
* Izgradnja vidikovca na Dedeku na Strahinjščici

U 2018. godini napravljena je grafička priprema i novi izgled tabli. Ostalo se planira započeti u 2019. godini. Ugovor o dodjeli sredstava 4. Veljače 2019.)

**O ustanovi:**

Javna ustanova za upravljanje zaštićenim dijelovima prirode Krapinsko–zagorske osnovana je Odlukom Županijske skupštine, sukladno odredbi članka 130. stavak 3. Zakona o zaštiti prirode («Narodne novine» broj 70/05., 139/08., 57/11 i 80/13).

Ustanovom upravlja Upravno vijeće od 5 članova, od kojih predsjednika i tri člana imenuje Župan, a jednog člana imenuju radnici Ustanove.

Ustanova obavlja djelatnost zaštite, održavanja i promicanja zaštićenih područja i prirodnih vrijednosti u cilju zaštite i očuvanja izvornosti prirode, osiguravanja neometanog odvijanja prirodnih procesa i održivog korištenja prirodnih dobara te nadziranje provođenja uvjeta i mjera zaštite prirode na područjima kojima upravlja.

Na području Krapinsko-zagorske županije Ustanova upravlja sa 16 zaštićenih dijelova prirode u kategorijama spomenik prirode, značajni krajobraz i spomenik parkovne arhitekture koji obuhvaćaju površinu od 396,6 ha. Pored toga, na području KZŽ nalazi se i 27% teritorija parka prirode Medvednica kojim upravlja Javna ustanova «Park prirode Medvednica» koju je osnovala Vlada RH. Osim zaštićenih dijelova prirode u navedenim kategorijama, Ustanova upravlja i područjima ekološke mreže Natura 2000. Površina Natura 2000 područja u Krapinsko-zagorskoj županiji iznosi 10 % te uključuje rijeku Sutlu, Strahinjščicu, vršni dio Ivanščice, Medvednicu, dolinu Razvora kod Sutle i Židovske jame.

U ustanovi je zaposleno pet radnika i to: ravnateljica (VSS), viši stručni savjetnik (VSS), stručna suradnica (VSS), stručna suradnica na projektu Veze prirode i čuvar prirode (SSS). Na razdoblje od jedne godine u Ustanovi je na stručnom osposobljavanju jedna osoba u sklopu programa Hrvatskog zavoda za zapošljavanje o stručnom osposobljavanju za rad bez zasnivanja radnog odnosa.

Zaštita prirodnih i krajobraznih vrijednosti od posebnog su značenja za Krapinsko-zagorsku županiju. Kako je KZŽ gusto naseljen prostor, intenzivnim razvojem u posljednjih 20-tak godina ubrzano nestaju mnoge prirodne i druge njegove vrijednosti. Svjesni da nam je za razvoj i kvalitetu života u Zagorju važno očuvati identitet prostora, svojim radom i ulaganjem u prirodu doprinosimo očuvanju njegove biološke i krajobrazne raznolikosti.